OKRESNÁ PROKURATÚRA LEVICE 
Šafárikova 7, 934 01 Levice 1

Číslo: 2 Pv 650/14/4402	Levice 01.06.2016 
EEČ: 2-31-41-2016

U Z N E S E N I E

Trestná vec:	obv. XXXXX a spol. 
Trestný čin:	Prečin Neoprávnený zásah do práva k domu, bytu alebo k nebytovému priestoru podľa § 218 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov
Prečin Neoprávnený zásah do práva k domu, bytu alebo k nebytovému priestoru podľa § 218 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Levice
Podľa § 217 odsek 1 Trestného poriadku vyslovujem, že obvinení:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX
väzba: nie 
ktorý je trestne stíhaný pre trestný čin:
- Prečin Neoprávnený zásah do práva k domu, bytu alebo k nebytovému priestoru podľa § 218 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

2.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX
väzba: nie 
ktorá je trestne stíhaná pre trestný čin:
- Prečin Neoprávnený zásah do práva k domu, bytu alebo k nebytovému priestoru podľa § 218 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Levice zo dňa 10.4.2015 spisová značka 2 Pv 650/14/4402, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

v období od 12.08.2013 do 31.10.2014 vrátane bez oprávnenia užívali nehnuteľnosti vedené v Správe katastra Levice na LV XXXXX, k.ú. XXXXX, parcely registra „C“, parc. číslo 1240/10-zastavané plochy a nádvoria o výmere 470 m², a parc. číslo 1240/11-záhrady o výmere 842m² na parc. č. 1240/10-rodinný dom v XXXXX so súpisným číslom  XXXXX, majiteľom ktorého je XXXXX, a to i napriek tomu, že Okresný súd Levice dňa 17.04.2013 vydal Rozkaz na plnenie pod sp. zn. XXXXX ktorý nadobudol právoplatnosť dňa 12.08.2013 a ktorým rozhodol, že XXXXX a XXXXX sú povinní vypratať a odovzdať  XXXXX uvedené nehnuteľnosti do 15 dní odo dňa doručenia  rozkazu na plnenie, čo však neučinili ani napriek poslednej výzve na vypratanie nehnuteľnosti, ktorá im bola doručená advokátom XXXXX  s posledným termínom vypratania do 31.08.2014. 

Uznesením prokurátora Okresnej prokuratúry Levice zo dňa 10.4.2015, spisová značka 2 Pv 650/14/4402, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
2.	XXXXX, dátum narodenia: XXXXX  
	12 mesiacov
 
Odôvodnenie:
Dňa 10. 04. 2015 bolo uznesením číslo konania 2Pv 650/14/4402-6 podľa    § 216 odsek 1  Trestného poriadku podmienečne zastavené trestné stíhanie obvinených XXXXX a XXXXX, stíhaných  za prečin neoprávneného zásahu do práva k domu, bytu alebo k nebytovému priestoru podľa § 218 Trestného zákona spáchaného formou spolupáchateľstva podľa § 20 Trestného zákona, ktorého sa dopustili  na skutkovom základe uvedenom vo výrokovej časti tohto uznesenia.

	Podľa § 216 odsek 2 Trestného poriadku  im bola určená  skúšobná doba  v trvaní dvanásť mesiacov, ktorá  začala  plynúť od právoplatnosti uznesenia o podmienečnom zastavení trestného stíhania dňa  25. 04. 2015 a uplynula dňa 25. 04. 2016.
	
	Po uplynutí skúšobnej doby boli zabezpečené správy a výpisy z evidencií príslušných orgánov  na obvinených ako aj odpisy registra trestov obvinených. Obvinený XXXXX bol podľa odpisu registra trestov  doposiaľ jeden krát súdne trestaný v roku 1986, pričom sa na neho hľadí, ako keby nebol odsúdený. Lustráciou na tunajšej prokuratúre bolo zistené, že Okresný súd Levice dňa 29.04.2016 vydal trestný rozkaz č.k.: 3T 57/2016-110, ktorým uznal  XXXXX vinnou za prečin úverového podvodu podľa § 222 odsek 1 Trestného zákona, avšak za skutok, ktorý spáchala dňa 28.06.2013, teda nie v dobe, kedy jej plynula skúšobná doba podmienečného zastavenia trestného stíhania. Obvinená   XXXXX nemá žiadny záznam v odpise  registra trestov. Vychádzajúc z  lustrácie v systéme Avízo, v súčasnosti  nie je voči obvineným vedené trestné stíhanie v prípravnom konaní. Z výpisu z Ústrednej evidencie priestupkov Ministerstva vnútra Slovenskej republiky   je zrejmé, že obvinený sa v skúšobnej dobe  dopustil drobného priestupku v doprave, za ktorý bol postihnutý blokovou pokutou vo výške 10,-€. Obvinená XXXXX doposiaľ priestupkovo postihovaná nebola.  Zo správy o povesti  z Obce XXXXX vyplýva, že obvinení majú trvalý pobyt na adrese XXXXX a v skutočnosti bývajú na adrese XXXXX č.185 v prenajatom rodinnom dome. Ich správanie voči spoluobčanom je slušné a nebolo prerokovávané  komisiou verejného poriadku. Pohostinské zariadenia nenavštevujú a majú nedoplatky na miestnych daniach.  V súčasnosti sú bez pracovného pomeru. Z uvedených  správ je tak zrejmé, že  obvinení v priebehu skúšobnej doby viedli riadny život a nedopustili sa žiadneho závažného  protiprávneho konania. Tým splnili podmienky osvedčenia sa v skúšobnej dobe v zmysle ustanovenia § 217 odsek 1 Trestného poriadku.

	Podľa § 217 odsek 1  Trestného poriadku,  ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam  a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní  vydá uznesenie.
	
Vzhľadom na vyššie uvedené som rozhodla v zmysle  výrokovej časti tohto uznesenia.
 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

Mgr. Jana Grečnerová
prokurátorka